Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 14. számú melléklet a 89/2004. (IV. 20.) Korm. rendelethez
Paragraph Index: 1489

(3) Idõközi kifizetések A Bizottság a kijelölt hatóságnak kérelem alapján azzal a feltétellel teljesít idõközi kifizetéseket, hogy a projekt megfelelõen halad a megvalósítás felé, és az ilyen kifizetések célja, hogy megtérítsék az igazolt és ténylegesen megfizetett kiadásokat, az alábbi feltételek teljesülése esetén: — a kedvezményezett ország jelentést nyújtott be, amelyben beszámol a projekt elõrehaladásáról, bemutatva a vonatkozó fizikai és pénzügyi mutatókat, valamint a Pénzügyi Megállapodás elõírásainak teljesítését a támogatáshoz tartozó speciális feltételekre is kiterjedõen, amennyiben vannak ilyenek; — a nemzeti és/vagy a közösségi felülvizsgálati hatóságok részérõl tett észrevételek és ajánlások alapján intézkedések történtek; — jeleztek minden felmerült mûszaki, pénzügyi és jogi problémát, valamint az azok megoldására foganatosított intézkedéseket; — elemezték az eredeti pénzügyi tervtõl történt esetleges eltéréseket; — ismertették a projekt nyilvánosságra hozása érdekében tett lépéseket. Ha a fent említett feltételek valamelyikét nem teljesítették, a Bizottság errõl tájékoztatja a kedvezményezett országot. A kifizetések igénybejelentéséhez, valamint a pénzügyi és fizikai elõrehaladásra vonatkozó jelentésekhez a Bizottság által kidolgozott szabványmintát kell használni.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes